Balog beszédében azt mondta, nagy a "csatazaj" az egészségügy körül, de ez érthető, hiszen jövőre választások jönnek, ezért forrósodik a hangulat. Szerinte ma a politikának és a médiának az eszköze a hamis hírek gyártása.

Majd arról beszélt, hogy

„mutassanak nekem egy egészségügyet, bárhol a világon, ahol ne lehetne minden nap egy olyan pontot, egy olyan esetet, egy olyan történetet találni, amivel aztán manipulálni lehet a közvéleményt, és azt lehet bemutatni, hogy a legjobban teljesítő egészségügyi dolgozók és talán rendszerek ellenére is, hiszen nagyon sok mindenre büszkék lehetünk az egészségügybe, mégiscsak valamilyen módon alkalmatlan ez a rendszer.”

Balog arra figyelmeztette az álhírek gyártóit, hogy ezzel nem elsősorban a kormányt lehetetlenítik el, hanem az egészségügyben dolgozókat. A miniszter szerint a kormány élen járt a valóság bemutatásában, mert több ezer oldalon mutatták be "kendőzetlenül, őszintén, szigorúan és valósághűen", hogyan néz ki a magyar egészségügy nemzetközi összehasonlításban.

Balog elmondta, hogy azt szeretnék, ha az igazság érne el az emberekhez, de az ilyen álhírek gyártásával azt rombolják, ami a legfontosabb a gyógyításban,